Ngäbere keel

Ngäbere keel ehk guaimi keel (ingl Ngäbere, Guaymí, Chiriqui, Valiente, Ngobere) on tšibtša keelkonda kuuluv keel, mida kõneleb põlisrahvas Ngäbe Panamas ja Costa Ricas. Ngäbere keelt kõneldakse Panama lääneprovintsides Bocas del Toro, Chiriquí (kirdeosa), Veraguas (lääneosa), vähemal määral ka Costa Ricas. Kõnelejate arv Panamas: 169 000 Kokku kõnelejaid: 174 100 Ngäbere keel kuulub tšibtša keelkonda. See on üks kahekümnest sellesse keelkonda kuuluvast elavast keelest. Nende keelte kõnelejaid on kokku 306 667. Neid kõneldakse Colombias, Costa Ricas, Hondurases, Nicaraguas ja Panamas. Ngäbere keel kasutab häälikkirja (kirjasüsteemi, milles täht vastab häälikule). Ngäbere tähestik põhineb ladina ja hispaania tähestikul. Ngäbere keeles on 26 häälikut: 8 vokaali – a, e, i, o, u, ä, ö, ü – ja 18 konsonanti – b, ch, d, g, gw, j, k, kw, l, ñ, n, ng, ngw, m, r, s, t, y. Ngäbere keskvokaalid ä, ö, ü erinevad eesti eesvokaalidest ä, ö, ü. Ngäbere konsonandid j ja y ei ole ka samad nagu eesti keeles: j vastab eesti kõrihäälikule h ning y hääldub nagu eesti poolvokaal j. Ngäbere keeles puudub sulghäälik p. Laensõnades on see asendatud b-ga, nt ban (hisp pan ‘leib’), blato (hisp plato ‘taldrik’). Puudub ka eesti keele jaoks päris tavaline kaashäälik v. Küll aga esineb üsna tihti foneem /w/. Keeles esineb palju nasaale (ng, ngw, ñ, n, m), mis annavad kõnele omapärast kõla. Ngäbere keel on sufiksikeel (sõnade moodustamiseks ja muutmiseks kasutatakse tavaliselt sufikseid). Nimisõnal on kaks morfoloogilist kategooriat: kääne ja arv. Ngäbere keeles kasutatakse absolutiiv-ergatiivset süsteemi, mis erineb eesti keele nominatiiv-akusatiivsest süsteemist. Kui tegemist on mineviku või tulevikuga, siis agent on markeeritud (ergatiivi lõpp -kwe), patsient aga markeerimata käändes (absolutiivis, lõputa): Verbil on kolm grammatilist kategooriat: kõneviis, aeg ja aspekt. Viimane puudub eesti keeles. Erinevalt aja kategooriast ei koonda aspekti kategooria mitte tegevuse ajalisi omadusi, vaid selle sisemisi omadusi (nt lõpetatus või lõpetamatus). Erinevalt eesti keelest puudub ngäbere keeles võrdluskategooria. Seega on võrdlemine analüütiline. Komparatiivi ja superlatiivi moodustamisel ei muutu omadussõna, vaid kasutatakse määrsõna, mis väljendab omaduse kvantiteeti: dite ‘tugev’ – bäri dite ‘tugevam’ – dite arare/krubäte ‘tugevaim’. Arvsõnal on klassifikaatori kategooria. Arvsõnad jagunevad kolmeteistkümnesse semantilisse klassi, neist igaühel on oma tunnus, nt inimese hulga väljendavates arvsõnades on klassifikaatori tunnuseks prefiks ni- (meri nibokä ‘neli naist’), loomade hulga väljendavates arvsõnades esineb prefiks krä- (mädä krärike ‘viis hobust’). Ngäbere transitiivlause põhisõnajärg on subjekt–objekt–verb: Substantiivifraasis on täiendid peamiselt põhisõna järel: Adjektiiv järgneb substantiivile: monso chi ‘väike poiss’, ñö mrene ‘soolane vesi’. Demonstratiivpronoomen on substantiivi järel: tärä ne ‘see raamat’, nukwä se ‘see lind seal’. Arvsõna järgneb nimisõnale: kwi kräjätä ‘kümme kana’, kri dämä ‘kolm puud’. Kasutatakse tagasõnu. Possessiivsust väljendav atribuut võib olla nii substantiivi ees kui järel: ti eteba ‘minu vend/õde’ – eteba tikwe, rün jue ‘isa maja’ – ju rünkwe. Sõnajärg verbifraasis: Vastavalt keele tüpoloogiale on objekt verbi ees. Eitussõna eelneb verbile. Sõnavara vaatepunktist on huvitav märkida, et erinevalt eesti keelest on ngäbere keeles kaks erinevat sõna käe tähistamiseks: sõrmeotsadest randmeni – kise (ingl hand) ja sõrmeotsadest või randmest õlani – kude (ingl arm). Huvitav on ka see, kuidas kasutatakse sõnu eteba ja ngwae, mis tähendavad ‘vend’ või ‘õde’. Kui mees on vend teise mehe suhtes või kui naine on õde teise naise suhtes, siis öeldakse eteba; kui mees on vend naise suhtes või kui naine on õde mehe suhtes, siis kasutatakse sõna ngwae. Üks ja sama katkend Piiblist ngäbere ja eesti keeles: "Ethnologue". Ngäbere. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "Ethnologue". Guaymiíc. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "Ethnologue". Summary by language family. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) Sarsaneda Del Cid, J. (2009). Cómo hablan los ngóbe.[alaline kõdulink] Acción Cultural Ngóbe, lk 25 "Ley 88 del 26 de noviembre de 2010". Gaceta Oficial de Panamá, 2010, lk 7 Sarsaneda Del Cid, J. (2009). Cómo hablan los ngóbe.[alaline kõdulink] Acción Cultural Ngóbe, lk 29 Rodríguez, R., Gulick, B., Flynn, J. (2004). Ngäbere Manual. Peace Corps, ptk 8 Alphonse, Ephraim S. (1956). Guaymi Grammar and Dictionary. United States Government Printing Office, lk 6–7 Murillo Miranda, J. M. (2010). "La oración simple ngäbére",[alaline kõdulink] Forma y Función, 23(1), lk 51–52 Rodríguez, R., Gulick, B., Flynn, J. (2004). Ngäbere Manual. Peace Corps, ptk 9.8.1 EI Libra de Genesis en Ngäbere. International Bible Society, 1995, lk 1 Murillo Miranda, J. M., Quesada, J.D. (2008). "Revelaciones estructurales de un texto ngäbére",[alaline kõdulink] Estudios de Lingüística Chibcha, XXVII, lk 108–109 Murillo Miranda, J. M. (2010). "La oración simple ngäbére",[alaline kõdulink] Forma y Función, 23(1), lk 48 Rodríguez, R., Gulick, B., Flynn, J. (2004). Ngäbere Manual. Peace Corps, ptk 22.2 "WALS Online – Datapoint Ngäbere". Order of Subject, Object and Verb. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Order of Adjective and Noun. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Order of Demonstrative and Noun. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Order of Numeral and Noun. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Order of Adposition and Noun Phrase. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) Murillo Miranda, J. M. (2008). «Notas sobre la lengua guaymí en Costa Rica», Letras, 43, lk 85–86 "WALS Online – Datapoint Ngäbere". Order of Object and Verb. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Order of Negative Morpheme and Verb. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) "WALS Online – Datapoint Ngäbere". Hand and Arm. Vaadatud november 2013. {{netiviide}}: kontrolli kuupäeva väärtust: |Kasutatud= (juhend) Rodríguez, R., Gulick, B., Flynn, J. (2004). Ngäbere Manual. Peace Corps, ptk 23.2 Rodríguez, R., Gulick, B., Flynn, J. (2004). Ngäbere Manual. Peace Corps, ptk 22.1 Piibel